|  |
| --- |
| Hummer HX |
|  |
| Bendra informacija |
| Gamintojas | Hummer |
| Chronologija |
| Kėbulas ir važiuoklė |
| Klasė | koncepcinis |
| Kėbulo tipas (-ai) | 2 durų SUV |
| Variklis ir transmisija |
| Variklis (-iai) | Benzininis 3,6 l V6 |
| Transmisija (-os) | 6 pavarų automatinė |
| Išmatavimai |
| Ratų bazė | 2616 mm |
| Ilgis | 4343 mm |
| Plotis | 2057 mm |
| Aukštis | 1829 mm |
| Kita informacija |

**Hummer HX** – dvidurio padidinto pravažumo automobilio koncepcinis modelis, kurį 2008 m. Šiaurės Amerikos tarptautinėje automobilių parodoje pristatė „General Motors".

Dizainas
--------

„Hummer HX" modeliu gamintojas norėjo pristatyti savo prekės ženklą mažesniam ir pigesniam rinkos segmentui. Automobilio projektavimas, pavadinimu „H4", pradėtas 2004 m. o naujasis modelis, pagal gabaritus, turėjo būti artimas „Jeep Wrangler".

2008 m. pristatytas „Hummer HX" buvo mažesnis nei „H2" ar „H3". Automobilyje buvo sumontuotas V6 variklis su 6 pavarų automatine pavarų dėže. Kaip ir kiti „Hummer" modeliai, šis turėjo nuo kėbulo atskirtą rėmą su priekine ir galine nepriklausoma pakaba, diskiniais stabdžiais ir visų varomųjų ratų važiuokle.

„HX" buvo pristatytas su nuolaidžios galinės dalies konfigūracija, nudažytas matine alyvų spalva, turėjo nuimamas duris atvirais vyriais ir nuimamas kompozitines ratų arkas.

Matine alyvų eksterjero spalva taip pat nudažytos vidaus detalės, kurios daugiausia padarytos iš metalo. Dugnas padengtas gumuota danga. Automobilyje yra keturios sėdimos vietos su dviem vienvietėm vietom antroje eilėje. Išimamos galinės sėdynės leidžia padidinti krovininę erdvę. Priekinėje panelėje yra skyrelis telefonams ir MP3 grotuvams. Nėra įprastinio radijo, sumontuoti tik garsiakalbiai ir jungtys išoriniams skaitmeniniams grotuvams ir panašiems įrenginiams.

Dizaineriai Robertas Jablonskis, pietų korėjietis Kangas Min-Jongas, ir perujietis Davidas Rojas buvo naujieji „General Motors" bendradarbiai, kurie dalyvavo „Hummer HX" kūrime.

Šaltiniai
---------

1. 1 2  Hardigree, Matt (2008-01-08). „Hummer HX Concept Embargo Totally Fragged". *Jalopnik*. Gawker Media. Nuoroda tikrinta 2015-04-03.
2. 1 2  Barrera, Rick (2004). *Overpromise and overdeliver: the secrets of unshakeable customer loyalty*. Penguin. p. 97. ISBN 978-1-59184-061-9. Nuoroda tikrinta 2011-07-23.
3. ↑  Edsall, Larry (2005). *Hummer H3*. MBI Publishing. pp. 10–11. ISBN 978-0-7603-2195-9.
4. 1 2  Lavrinc, Damon (2008-01-08). „Detroit 2008: Hummer HX Concept". autoblog.com. Nuoroda tikrinta 2011-07-23.
5. ↑  Cumberford, Robert (2008). „In their hands - a profile of Detroit's top young designers". *Automobile* **23**: 76–78.

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RHummer |
| --- |
|  |
| *Įkurta 1992 m. uždaryta 2010 m.* |
|  |
| Serijiniai automobiliai | 
 H1 **·**  H2 **·**  H3 **·**  H3T |
|  |
| Koncepciniai automobiliai | 
 HX |
|  |
| Kita | 
 Humvee **·**  AM General **·**  General Motors **·**  Tengzhong |

 |

| v • a • r Hummer automobilių laiko juosta 1992–2010 m.  |
| --- |
| **Type** | 1990–1999 | 2000–2009 | 2010 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| SUV |  | H1 |  | H1 |  |  |
|  |  | H2 |  |
|  |  | H3 |
| SUT |  |  | H2 SUT |  |
|  |  | H3T |